Գվեն Արաուհո

Գվեն Էմբեր Ռոուզ «Գվեն» Արաուհո, իրական անունը Էդվարդ Արաուհո կրտսեր (անգլ.՝ Gwen Araujo փետրվարի 24, 1985(1985-02-24), Նյուարկ, Նյու Ջերսի, ԱՄՆ - հոկտեմբերի 4, 2002(2002-10-04) կամ հոկտեմբերի 3, 2002(2002-10-03), Նյուարկ, Նյու Ջերսի, ԱՄՆ), ամերիկացի տրանսգենդեր կին, որը ծեծի է ենթարկվել և խեղդամահ արվել չորս տղամարդու կողմից Կալիֆորնիա նահանգի Նյուարկ քաղաքում։ Սպանությունը գրավել է ամերիկյան հանրության ուշադրությունը և խթան հանդիսացել, որ ԱՄՆ-ի մի քանի նահանգում խստացնեն օրենսդրությունը սեռական փոքրամասնությունների ներկայացուցիչների և հաշմանդամների նկատմամբ ատելության հողի վրա կատարվող հանցագործությունների գործում։ Սպանությունը մշտապես համեմատվել է Մեթյու Շեպարդի պատմության հետ, ինչը արդյունքում նպաստել է ամբողջ ԼԳԲՏ համայնքի միավորմանը։


== Սպանություն ==
Արաուհոն, որն այդ ժամանակ կրում էր «Լիդա» անունը, 2002 թվականի ամռանը ծանոթանում է Մայքլ Մեգիդսոնի, Խոսե Մերելի, Ջերոն Նաբորսսի և Ջեյսոն Կասարեսի հետ։ Ինչպես հաղորդվել է, նա բանավոր սեքսով է զբաղվել Մեգիդսոնի հետ։ Իր գործընկերների ինտիմ հարաբերությունների ժամանակ նա հայտնել է, որ դաշտանային արյունահոսություն ունի և խնդրել է չանդրադառնալ իր սեռական օրգաններին, քանի որ վախենում էր, որ կարող են հայտնաբերել իր արական սեռական օրգանները։ 2002 թվականի հոկտեմբերի 3-ին ներկա է եղել մի տան երեկույթին, որը վարձակալվում էր Խոսե Մերելի և նրա եղբայր Փոլ Մերելի կողմից։ Տանը ներկա են եղել՝ Մեգիդսոնը, Խոսե Մերելը, Նաբորսը, Կասարեսը, Փոլ Մերելը ընկերուհու՝ Նիկոլ Բրաունի և Էմանուել Մերելի հետ։ Բրաունը ուժով հարկադիր զննում է անցկացրել, որի արդյունքում Գվենի մոտ հայտնաբերվել են տղամարդու սեռական օրգաններ, ինչից հետո նրա հետ սկսել են դաժանորեն վարվել։ Մեգիդսոնը հարվածել է Արաուհոյի դեմքին և խեղդել է նրան։ Որոշ ժամանակ անց Փոլ Մերելը, Էմանուել Մերելը և Բրաունը լքել են տունը։ Խոսե Մերելը Արաուհոյին հարվածել է թավայով։ Նաբորսն ու Կասարեսը Մեգիդսոնի բեռնատարով ուղևորվեցին Կասարեսի տուն՝ բահի և քլունգի հետևից։ Երբ նրանք վերադարձան, Արաուհոն դեռ գիտակցությունը չէր կորցրել և նստած էր բազմոցին։ Մեգիդսոնը ծնկով հարվածել է Արաուհոյին, և նա կորցրել է գիտակցությունը։ Կասարեսը սկսել է ոտքերով հարվածել Գվենին։ Դրանից հետո Արաուհոյին տարել են ավտոտնակ։ Նաբորսը ցույց է տվել, որ Մեգիդսոնը խեղդել է նրան պարանով, իսկ Կասարեսը բահով հարվածել է նրան։ Սակայն Մեգիդսոնի ցուցմունքներով, հենց Նաբորսն է խեղդել Արաուհոյին և նրան բահով հարվածել։ Կասարեսը ասել է, որ նա երբեք չի ծեծել Արաուհոյին և չի տեսել նրան մահացած։ Արաուհոյի մարմինը փաթաթել են ծածկոցի մեջ և դրել պիկապում։ Մեքենան գնացել է չորս ժամ, նախքան դիակը թաղել են Սիեռա Նևադայի լեռների մոտ։ Արաուհոյի անհետացման և սպանության մասին մի քանի օրվա ընթացքում ոչինչ չգիտեին։ Պարզ չէ, թե որ պահին և ինչ հաջորդականությամբ է տեղի ունեցել մահը։ Սակայն դիահերձումը ցույց է տվել, որ աղջիկը մահացել է խեղդվելուց և գլխի ուժեղ վնասվածքից։


== Դատ ==
2005 թվականին կայացել է դատը։ Մեգիդսոնը և Խոսե Մերելը մեղավոր են ճանաչվել երկրորդ աստիճանի սպանության մեջ։ Նաբորսան ու Կասարեսը մեղավոր են ճանաչել անզգուշությամբ մահ պատճառելու մեջ։ Ատելության շարժառիթը, որպես մեղքը ծանրացնող հանգամանք, մերժվել է դատարանում, համապատասխան իրավական նորմերի բացակայության պատճառով։


== Հետևանքներ ==
2006 թվականին նկարահանվել է ֆիլմ Գվեն Արաուհոյի մասին, «Աղջիկը, ով նման է ինձ։ Գվեն Արաուհոյի պատմությունը» (A Girl Like Me: The Gwen Araujo Story) վերնագրով
Մոր խնդրանքով Արաուհոյի պաշտոնական անունը հետմահու փոխվեց 2004 թվականի հունիսի 23-ին Էդդիից Գվենի


== Արտաքին հղումներ ==
Life after Gwen (չաշխատող հղում — պատմություն, կրկնօրինակ)(անգլ.)
Legal Analysis of Trans Panic Defense from Boston College Third World Law Journal(անգլ.)
Տրանսգենդերների հիշատակի օր (20-21 նոյեմբերին)(չաշխատող հղում)


== Ծանոթագրություններ ==